เรื่องร้องเรียน: เสียงก่อสร้างทำงานของโครงการ Grand Nikki Bangkok Sathorn ส่งเสียงดังรบกวนในวันอาทิตย์ สร้างมลพิษด้านเสียงให้กับเพื่อนบ้านข้างเคียงค่ะ
การดำเนินการของเจ้าหน้าที่: ฝ่ายโยธา สำนักงานเขตสาทร ได้ตรวจสอบบริเวณที่มีการร้องเรียนดังกล่าวแล้ว กรณีได้รับความเดือดร้อนจากโครงการบางกอก สาทร โฮเทล (Bangkok Sathorn Hotel) ที่ตั้งโครงการ ถนนสาทรใต้ แขวงทุ่งมหาเมฆ เขตสาทร กรุงเทพมหานคร ซึ่งทำให้ผู้ร้องเรียนได้รับความเดือดร้อนจากการก่อสร้างส่งเสียงดังรบกวนในวันอาทิตย์ เข้าตรวจสอบบริเวณดังกล่าวเมื่อวันที่ 3 กรกฎาคม 2566 เวลา 10.30 น. พบว่าโครงการฯได้ดำเนินการก่อสร้างไปแล้วถึงงานโครงสร้างชั้นที่ 3 โดยมีบริษัท สยาม มัลติ คอน จำกัด เป็นผู้ดำเนินการ โดยผู้ควบคุมงานโครงการฯได้ชี้แจงเหตุดังกล่าวที่เกิดขึ้นได้มีการเทคอนกรีตโครงสร้างบริเวณชั้น 4 ของอาคาร แต่เกิดปัญหาสภาพการจราจรที่หนาแน่น ติดขัด ในวันเสาร์ที่ผ่านมา ทำให้เกิดความล่าช้าในการขนส่งคอนกรีตผสมเสร็จและผิดไปจากแผนงานที่วางไว้  อย่างไรก็ตาม ฝ่ายโยธา สำนักงานเขตสาทร ได้สั่งการให้ผู้ควบคุมงานโครงการฯในวันอาทิตย์ จะไม่มีการทำกิจกรรมต่างๆ เว้นแต่เป็นกิจกรรมการทำความสะอาดภายในโครงการฯ และให้ปฏิบัติตามรายงานผลกระทบสิ่งแวดล้อมอย่างเคร่งครัด เพื่อมิให้เกิดเหตุดังกล่าวซ้ำอีก
ความเห็นของผู้แจ้ง: รวดเร็ว มีการตอบรับ เเจ้งขั้นตอนการดำเนินการให้รับทราบ ประทับใจค่ะ ขอบคุณเจ้าหน้าทีทุกท่านนะคะ
พื้นที่: แขวงทุ่งมหาเมฆ เขตสาทร กรุงเทพมหานคร